Extinct clouded leopard subspecies that was endemic to Taiwan

**เสือลายเมฆฟอร์โมซา** (ชื่อวิทยาศาสตร์: *Neofelis nebulosa brachyura*; อังกฤษ: Formosan clouded leopard) เป็นชนิดย่อยของเสือลายเมฆเฉพาะถิ่นของไต้หวัน การศึกษาโดยใช้กล้องดักถ่ายภาพที่มีขึ้นระหว่างปี ค.ศ. 1997 ถึง 2012 ไม่ได้แสดงให้เห็นถึงการมีอยู่ของเสือลายเมฆฟอร์โมซา ประชากรของเสือชนิดนี้ถูกขึ้นบัญชีว่าสูญพันธุ์ในบัญชีแดงไอยูซีเอ็น

อนุกรมวิธาน
-----------

*Felis nebulosa* เคยเป็นชื่อวิทยาศาสตร์ที่เสนอโดย Edward Griffith ใน ค.ศ. 1821 ผู้อธิบายหนังเสือลายเมฆที่ยังมีชีวิตอยู่จากมณฑลกวางตุ้งในประเทศจีนไปที่โรงละครสัตว์ในExeter Exchangeที่ลอนดอน
*Leopardus brachyurus* ได้รับการเสนอจาก Robert Swinhoe ใน ค.ศ. 1862 ที่อธิบายหนังเสือลายเมฆจากฟอร์โมซา

ภายหลังมีการจัดให้เสือลายเมฆเป็นชนิดย่อย *Neofelis nebulosa brachyurus* อย่างไรก็ตาม จากการวิเคราะห์ทางพันธุกรรมฝยตัวอย่างขนของ *Neofelis* เปิดเผยว่าเสือลายเมฆฟอร์โมซาไม่มีความแตกต่างจากเสือลายเมฆบนแผ่นดินใหญ่ ทำให้เสือลายเมฆฟอร์โมซาในปัจจุบันไม่ถือเป็นชนิดย่อยต่างหากของเสือลายเมฆ

ลักษณะ
------

มีการอธิบายถึงเสือชนิดนี้ในปี 1862 โดยอาศัยหนังเสือที่มีส่วนหางไม่สมบูรณ์ ขนของมันมีสีซีดไปจนถึงสีน้ำตาลอ่อน มีลายคล้ายเมฆขนาดใหญ่ที่บริเวณไหล่และสีข้าง โดยมีแต้มเล็กน้อยบนลายเมฆดังกล่าว

Robert Swinhoe เมื่อเขาได้อธิบายลักษณะเสือลายเมฆฟอร์โมซาเป็นครั้งแรกจากหนังเสือสี่ผืนที่เขาได้มา ได้ตั้งข้อสังเกตถึงส่วนหางที่สั้น ซึ่งมีขนาดเป็นครึ่งหนึ่งของตัวอย่างเสือลายเมฆจากหิมาลัย เสือลายเมฆฟอร์โมซาเป็นสัตว์กินเนื้อขนาดใหญ่เป็นอันดับสองของไต้หวันรองจากหมีดำฟอร์โมซา

ความพยายามครั้งสุดท้าย
----------------------

ตัวอย่างที่จัดแสดงในพิพิธภัณฑ์แห่งชาติไต้หวัน
ในการสัมภาษณ์ที่มีขึ้นเมื่อปี 1986 ซึ่งสัมภาษณ์นายพรานพื้นเมืองชาวไต้หวัน 70 คน ได้เปิดเผยว่าพวกเขาเห็นเสือลายเมฆฟอร์โมซาเป็นครั้งสุดท้ายที่ภูเขาต้าอู่เมื่อปี 1983 ในปี 1989 พบหนังเสือในบริเวณของอุทยานแห่งชาติ Tarako ซึ่งเป็นบันทึกสุดท้ายที่ได้รับการยืนยัน ในช่วงปี 1990 มีรายงานว่าพบรอยตีนใกล้กับอุทยานแห่งชาติ Yushan ซึ่งเป็นที่สงสัยและไม่ได้รับการยืนยันว่าเป็นเสือชนิดนี้

มีการคาดการณ์ว่าเสือชนิดนี้ได้ล่าถอยไปยังเทือกเขาอวี้และภูเขาต้าอู่หลังจากที่มีการตัดไม้ทำลายป่าอย่างกว้างขวางในถิ่นที่อยู่ตามธรรมชาติของมัน ปัจจุบันนี้พื้นที่อนุรักษ์ธรรมชาติเขาต้าอู่ ที่แผ่ขยายทั่วพื้นที่ประมาณ 480 km2 (190 sq mi) เป็นแหล่งสำหรับผืนป่าดั้งเดิมของไต้หวันตอนล่าง และประกอบด้วยป่าเขตร้อนและกึ่งเขตร้อน ตลอดจนป่าเขตอบอุ่นมีไม้ใบกว้างแบบผสม (temperate broadleaf and mixed forest) และป่าสนเขตอบอุ่น (temperate coniferous forest)

ระหว่างปี ค.ศ. 1997 และ 2012 มีการติดตั้งกล้องดักถ่ายภาพกว่า 1,450 จุดทั่วไต้หวัน ในพื้นที่ที่มีศักยภาพเหมาะสมพอที่จะเป็นแหล่งที่อยู่ของเสือชนิดนี้ ตั้งแต่พื้นที่ชายทะเลไปจนถึงที่ระดับความสูง 3,796 m (12,454 ft), ในพื้นที่ราบลุ่มที่ถูกแบ่งเป็นผืนเล็ก ๆ ไปจนถึงพื้นที่ที่ได้รับการคุ้มครอง การสำรวจนี้รวมไปถึง 13,000 คืนที่กล้องทำงานรวมกันตั้งแต่ปี 2000 ถึง 2004 บนพื้นที่อนุรักษ์ธรรมชาติเขาต้าอู่และ Twin Ghost Lake Important Wildlife Area ระหว่างการบันทึกภาพตอนกลางวันรวม 128,349 วัน พบสัตว์ที่มีศักยภาพพอจะเป็นเหยื่อเสือลายเมฆฟอร์โมซา 12 ชนิด ได้แก่ กวางป่า (*Rusa unicolor*), เลียงผาฟอร์โมซา
(*Capricornis swinhoei*), เก้งจีน (*Muntiacus reevesi*), ลิงมาคากฟอร์โมซา (*Macaca cyclopis*), ไก่ฟ้าสีฟ้าไต้หวัน (*Lophura swinhoii*) และสัตว์ฟันแทะ แต่กระนั้นก็ไม่พบเสือลายเมฆฟอร์โมซาเลยแม้แต่ตัวเดียว จึงคาดกันว่าเสือชนิดนี้สูญพันธุ์ไปแล้ว

จากการอาศัยระดับการพบเจอสัมพัทธ์ของเสือลายเมฆฟอร์โมซาที่ยังมีชีวิตแม้กระทั่งตอนที่ยังมีพวกมันหลงเหลืออยู่ เกิดสมมติฐานภายในแวดวงของนักวิจัยว่าเสือลายเมฆฟอร์โมซาไม่เคยมีอยู่จริง และหนังเสือที่กลุ่มสังคมพื้นเมืองใช้กันเป็นประจำน่าจะเป็นของเสือลายเมฆซุนดา ซึ่งมีการค้าขายระหว่างหมู่เกาะซุนดา, จีน, และญี่ปุ่น อย่างไรก็ตามสมมติฐานนี้ยังไม่เป็นที่ยอมรับอย่างกว้างขวางนัก เนื่องจากมีบันทึกของเสือลายเมฆฟอร์โมซาบนเกาะซุนดาอยู่จำนวนหนึ่ง มีการรายงานว่าเสือลายเมฆฟอร์โมซา 24 ตัวถูกยิงระหว่างการเข้ายึดครองไต้หวันของกองกำลังญี่ปุ่นในปี 1933

### อ้างว่าพบเห็น

ในฤดูร้อนปี ค.ศ. 2018 กลุ่มนายพรานสองกลุ่มให้การว่าพบเห็นเสือลายเมฆฟอร์โมซาในเทศมณฑลไถตง กลุมหนึ่งยืนยันว่าพบเห็นหนึ่งตัวขณะกำลังปีนต้นไม้และล่าแพะบนหน้าผา อีกกลุ่มแย้งว่าได้พบเห็นเสือชนิดนี้วิ่งผ่านสกู๊ตเตอร์จากถนนปีนขึ้นต้นไม้ไป

ในวัฒนธรรม
----------

ชายชาวพื้นเมืองไต้หวัน (ระบุว่าเป็นชาว Rukai 魯凱族) สวมขนของเสือลายเมฆ ภายถ่ายโดยนักมานุษยวิทยาชาวญี่ปุ่น Torii Ryūzō ไม่ปรากฏวันที่ถ่าย แต่คาดว่าเป็นประมาณปี 1900 ขณะที่เขาอยู่ในไต้หวัน
วัฒนธรรมชาว Rukai แสดงความนับถือเสือลายเมฆฟอร์โมซาอย่างมาก โดยเชื่อว่าบรรพบุรุษเดินตามเสือลายเมฆไปที่ดินแดนบรรพชน ถือว่าการล่าเสือลายเมฆเป็นสิ่งต้องห้าม ในวัฒนธรรม Paiwan เฉพาะชนชั้นนำเท่านั้นที่มีสิทธิ์สวมใส่หนังเสือลายเมฆ

อ้างอิง
-------

1. 1 2 3 4  Swinhoe, R. (1862). "On the Mammals of the Island of Formosa". *Proceedings of the Zoological Society of London*: 348–365.
2. 1 2  Gray, T.; Borah, J.; Coudrat, C.N.Z.; Ghimirey, Y.; Giordano, A.; Greenspan, E.; Petersen, W.; Rostro-García, S.; Shariff, M.; Wai-Ming, W. (2021). "*Neofelis nebulosa*". *IUCN Red List of Threatened Species*. **2021**: e.T14519A198843258. doi:10.2305/IUCN.UK.2021-2.RLTS.T14519A198843258.en. สืบค้นเมื่อ 19 November 2021.
3. 1 2  Kitchener, A. C.; Breitenmoser-Würsten, C.; Eizirik, E.; Gentry, A.; Werdelin, L.; Wilting, A.; Yamaguchi, N.; Abramov, A. V.; Christiansen, P.; Driscoll, C.; Duckworth, J. W.; Johnson, W.; Luo, S.-J.; Meijaard, E.; O’Donoghue, P.; Sanderson, J.; Seymour, K.; Bruford, M.; Groves, C.; Hoffmann, M.; Nowell, K.; Timmons, Z. & Tobe, S. (2017). "A revised taxonomy of the Felidae: The final report of the Cat Classification Task Force of the IUCN Cat Specialist Group" (PDF). *Cat News* (Special Issue 11): 64.
4. 1 2 3 4  Chiang, P.-J. (2007). *Ecology and Conservation of the Formosan clouded leopard, its prey, and other sympatric carnivores in southern Taiwan* (PDF) (PhD). Blacksburg, Virginia: Virginia Polytechnic Institute and State University. คลังข้อมูลเก่าเก็บจากแหล่งเดิม (PDF)เมื่อ 2019-03-14. สืบค้นเมื่อ 2020-11-23.
5. 1 2 3  Chiang, P. J.; Pei, K. J. C.; Vaughan, M. R.; Li, C. F.; Chen, M. T.; Liu, J. N.; Lin, C. Y.; Lin, L. K.; Lai, Y. C. (2015). "Is the clouded leopard *Neofelis nebulosa* extinct in Taiwan, and could it be reintroduced? An assessment of prey and habitat". *Oryx*. **49** (2): 261–269. doi:10.1017/S003060531300063X.
6. ↑  Griffith, E. (1821). "The Chinese, or tortoiseshell Tiger. *Felis nebulosa*". *General and particular descriptions of the vertebrated animals arranged comfortably to the modern discoveries and improvements in zoology*. London: Baldwin, Cradock & Joy. p. 37.
7. ↑  Buckley-Beason, V. A.; Johnson, W. E.; Nash, W. G.; Stanyon, R.; Menninger, J. C.; Driscoll, C. A.; Howard, J.; Bush, M.; Page, J. E.; Roelke, M. E.; Stone, G.; Martelli, P. P.; Wen, C.; Ling, L.; Duraisingam, R. K.; Lam, P. V. & O'Brien, S. J. (2006). "Molecular evidence for species-level distinctions in clouded leopards". *Current Biology*. **16** (23): 2371–2376. doi:10.1016/j.cub.2006.08.066. PMC 5618441. PMID 17141620.
8. ↑  Kitchener, A. C.; Beaumont, M. A. & Richardson, D. (2006). "Geographical variation in the clouded leopard, *Neofelis nebulosa*, reveals two species". *Current Biology*. **16** (23): 2377–2383. doi:10.1016/j.cub.2006.10.066. PMID 17141621. S2CID 6838593.
9. ↑  Kitchener, A. C.; Beaumont, M. A.; Richardson, D. (2006). "Geographical Variation in the Clouded Leopard, *Neofelis nebulosa*, Reveals Two Species". *Current Biology*. **16** (23): 2377–2383. doi:10.1016/j.cub.2006.10.066. PMID 17141621. S2CID 6838593.
10. ↑  Rabinowitz, A. (1988). "The clouded leopard in Taiwan". *Oryx*. **22** (1): 46–47. doi:10.1017/S003060530002740X.
11. ↑  Anonymous (1996). "The mystery of the Formosan clouded leopard". *Cat News* (24): 16.
12. ↑  Lue, K. Y.; Chang, W. S.; Hwa, B. Z. (1992). *The Faunal Investigation on Yu-Li Wildlife Nature Reserve*. Report 79-02. Taipei: Taiwan Forest Bureau Conservation and Research.
13. ↑  Wang, Y.; Chen, Y.; Lai, C. (1996). *Wildlife population study and monitor at Nan-Tzy-Shian River watershed area*. Taipei: Conservation and Planning Administration, Ministry of Interior, Taiwan.
14. ↑  "Taiwan's Formosan clouded leopard – can it claw its way back?". *South China Morning Post* (ภาษาอังกฤษ). 2017. สืบค้นเมื่อ 2019-02-27.
15. ↑  Everington, K. (2019). "'Extinct' Formosan clouded leopard spotted in E. Taiwan". *Taiwan News*.
16. ↑  Hoffner, E. (2019). "Taiwan: Extinct leopard subspecies allegedly seen by rangers". *Mongabay*. สืบค้นเมื่อ 2019-03-04.
17. ↑  "Rukai Mythology" (ภาษาจีน). Ministry of Culture, ROC. สืบค้นเมื่อ 2021-03-27.
18. ↑  Pei, K. (1999). *Hunting System of the Rukai Tribe in Taiwan, Republic of China*. Proceedings of the International Union of Game Biologists XXIV Congress. Thessaloniki, Greece.
19. ↑  "追尋雲豹的腳蹤". *Our Island* (ภาษาจีน). Vol. 250. Public Television Service. 2004. เก็บจากแหล่งเดิมเมื่อ 2021-12-22.

แหล่งข้อมูลอื่น
---------------

* Focus Taiwan: *Taiwan's clouded leopard extinct: zoologists*


คอมมอนส์ มีภาพและสื่อเกี่ยวกับ:  
**เสือลายเมฆฟอร์โมซา**

วิกิสปีชีส์มีข้อมูลภาษาอังกฤษเกี่ยวกับ ***Neofelis nebulosa***

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q716620
* Wikispecies: Neofelis nebulosa brachyura
* BioLib: 313174
* EoL: 1271379
* GBIF: 6164508
* ITIS: 726443
* MSW: 14000224

 |